Ανίχνευση αντιγράφων/αντιτύπων με τη χρήση ψηφιακών αποτυπωμάτων σε στερεοσκοπικά δεδομένα
Creators: name: Σταυρίδου, Ελένη Βασιλείου
Publisher: name: Aristotle University of Thessaloniki
Year: 2013
Subjects: Αποτυπώματα
Βίντεο
Στερεοσκοπικό
Fingerprinting
Video
Stereoscopic

description: Η παρούσα μελέτη προτείνει μία λύση για το πρόβλημα της ανίχνευσης αντιτύπων σε στερεοσκοπικά βίντεο. Η ανίχνευση αντιτύπων για όλα τα πολυμεσικά δεδομένα είναι ένα σύγχρονο πρόβλημα που συγκεντρώνει αυξημένο ενδιαφέρον, λόγω της έντονης αύξησης του φαινομένου της ανεξέλεγκτης διάδοσης των δεδομένων στο διαδίκτυο. Η έρευνα όσον αφορά τα βίντεο έχει προχωρήσει, όμως για την περίπτωση των στερεοσκοπικών βίντεο οι λύσεις που έχουν μελετηθεί είναι ελάχιστες. Η παρούσα μέθοδος σκοπεύει να επεκτείνει μία από τις υπάρχουσες προτάσεις ανίχνευσης βίντεο με σκοπό να τη βελτιστοποιήσει για χρήση της σε στερεοσκοπικά βίντεο. Το πρώτο βήμα της μελέτης είναι να διερευνήσει τις ήδη υπάρχουσες λύσεις για την ανίχνευση βίντεο και μέσα από σύγκρισή τους να καταλήξει σε μία στην οποία θα βασίσει την υλοποίησή της. Το επόμενο σημείο αναφοράς είναι η ενσωμάτωση της πληροφορίας της τρίτης διάστασης, η οποία πραγματοποιείται μέσω της χρήσης των δεδομένων βάθους του στερεοσκοπικού βίντεο. Για την εξαγωγή τους έγινε και πάλι μία επιλογή ανάμεσα σε εναλλακτικές μεθόδους, η οποία να εξασφαλίζει ταχύτητα και αποτελεσματικότητα στο μέγιστο δυνατό βαθμό. Για κάθε βίντεο που εισέρχεται στη βάση δεδομένων, αφού εξαχθούν τα δεδομένα βάθους, εξάγεται από αυτό μία διανυσματική αναπαράσταση που καλείται δακτυλικό αποτύπωμα και χρησιμεύει στην αναγνώρισή του. Η αναπαράσταση αυτή θα πρέπει να είναι όσο το δυνατόν πιο ξεχωριστή για διαφορετικά βίντεο και αυτό πετυχαίνεται ενσωματώνοντας ταυτόχρονα την πληροφορία χρώματος και βάθους στο διάνυσμα. Εκτός από το αρχικό βίντεο, γίνεται αποθήκευση στη βάση και άλλων τριών εκδόσεών του με διαφορετικού είδους παραμορφώσεις, ώστε να αυξηθεί η ανθεκτικότητα της μεθόδου σε επιθέσεις. Η βασική παράμετρος που καθορίζει την αποδοτικότητα της μεθόδου είναι το ποσοστό των επιτυχών αναγνωρίσεων για διάφορα ερωτήματα που τίθενται στο σύστημα. Ταυτόχρονα όμως πρέπει να λαμβάνεται υπόψη και η ταχύτητα διότι το βίντεο είναι μία μορφή δεδομένων με υψηλές υπολογιστικές απαιτήσεις. Για το σκοπό αυτό δημιουργήθηκε μία μέθοδος πολλών βημάτων που σταδιακά περιορίζει τον αριθμό των υποψηφίων αποτελεσμάτων, λαμβάνοντας υπόψη πολλές διαφορετικές παραμέτρους ομοιότητας. Η αρχική διαλογή γίνεται μέσω μίας δομής SVM βασισμένης σε ψηφοφορία ανά frame, στο επόμενο στάδιο γίνεται άλλη μία διαλογή βασισμένη στη χρονική πληροφορία και τέλος επιλέγεται το επικρατέστερο βίντεο με κριτήριο την απόσταση από το ερώτημα.
description: The present study proposes a solution to the problem of detecting copies to stereoscopic videos. Copy detection for all types of multimedia is a modern problem that gains increasing interest due to the intensive growth of the phenomenon of uncontrolled data spreading on the internet. Research into the context of videos has advanced, but only a few solutions have been studied in the case of stereoscopic videos. The method presented in this paper aims to expand one of the existing video detection suggestions in order to optimize it for use in stereoscopic video. The first step of the study is to look into the already existing solutions for video detection and by comparing them to result in the best one on which its implementation will be based. The next index mark is the integration of the third dimension information, which is performed through the use of the stereoscopic video’s depth data. For the extraction of these data, a selection among alternative methods has taken place again that will ensure high speed along with efficiency to the maximum possible extent. After the depth data have been extracted for each video that enters the database, a vector representation called fingerprint comes out of it and serves in its identification. This representation has to be as distinctive as possible for different videos and this can be achieved by incorporating both color and depth information in the vector. Apart from the original video, another three versions of the video, with different types of transformations, are stored in the database in order to increase the resistance of the method against attacks. The key parameter that determines the effectiveness of the method is the percentage of successful copy detections for several queries made to the system. However, the speed factor must also be taken into account, because video data have high computational requirements by their nature. Thus, a multi-step method has been created that gradually reduces the number of candidate results, taking into account many different similarity parameters. The initial selection is made through an SVM structure that utilizes voting per frame, then another selection is made based on temporal information of videos and the final selection is based on the total distance from the query video. Continuing this text, first an introduction to general concepts of copies identification and issues that concern the videos form and stereoscopic vision technology will be made. Then, some of the most important methods proposed in the field of copy video detection, stereoscopic ones and not, will be analyzed and their common characteristics will be noted. Finally, the proposed algorithm in this study will be described in detail and the results obtained from experimental applications will be presented.